sagorsarker/bangla-wikipedia huggingface dataset:
মেলবোর্ন আন্তর্জাতিক চলচ্চিত্র উৎসব

মেলবোর্ন আন্তর্জাতিক চলচ্চিত্র উৎসব অস্ট্রেলিয়ার মেলবোর্নে অনুষ্ঠিত আন্তর্জাতিক চলচ্চিত্র উৎসব। এটি প্রতি বছর তিন সপ্তাহের বেশি সময় ধরে মেলবোর্ন শহরে অনুষ্ঠিত হয়। ১৯৫২ সালে প্রবর্তিত উৎসবটি অস্ট্রেলিয়ার প্রাচীনতম চলচ্চিত্র উৎসব। এটি মেলবোর্নে প্রধান চারটি প্রধান চলচ্চিত্র উৎসবের একটি। অন্য তিনটি হল মেলবোর্ন আন্তর্জাতিক অ্যানিমেশন উৎসব, মেলবোর্ন কুইয়ার চলচ্চিত্র উৎসব ও মেলবোর্ন আন্ডারগ্রাউন্ড চলচ্চিত্র উৎসব। ২০১৩ সাল থেকে এই উৎসবের পরিচালক মিশেল কেরি।
মেলবোর্ন আন্তর্জাতিক চলচ্চিত্র উৎসব ১৯৫২ সালে প্রবর্তিত হয়। এটি অস্ট্রেলিয়ার প্রাচীনতম এবং বিশ্বের অন্যতম প্রাচীন চলচ্চিত্র উৎসব। প্রতি বছর মেলবোর্ন সিটি সেন্টারের বিভিন্ন প্রেক্ষাগৃহে এই উৎসবের আয়োজন করা হয় এবং স্থানীয় ও আন্তর্জাতিক চলচ্চিত্র নির্মাতাদের চলচ্চিত্র প্রদর্শিত হয়।
২০১৩ সাল থেকে এই উৎসবের প্রধান নির্বাহী কর্মকর্তা মারিয়া আমাতো, শৈল্পিক পরিচালক মিশেল কেরি, এবং নির্বাহী প্রযোজক মার্ক উড।
স্বামী ধনঞ্জয় দাস কাঠিয়াবাবা মহাবিদ্যালয়

স্বামী ধনঞ্জয় দাস কাঠিয়াবাবা মহাবিদ্যালয় হল পশ্চিমবঙ্গের বাঁকুড়া জেলার ভড়া গ্রামে অবস্থিত একটি সাধারণ ডিগ্রি কলেজ। বিশ্ববিদ্যালয়টি প্রতিষ্ঠা ও শুভ উদ্বোধন করেন শ্রীশ্রী ১০৮ স্বামী রাসবিহারীদাস কাঠিয়াবাবা। কলেজটি ২০০৯ সালে প্রতিষ্ঠিত। বাঁকুড়া বিশ্ববিদ্যালয় কর্তৃক অনুমোদিত এই কলেজে কলা বিভাগে স্নাতক পাঠক্রমে পঠনপাঠন হয়। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। কলেজটি বাঁকুড়া জেলার সাধক শ্রী ধনঞ্জয় দাস কাঠিয়াবাবা এর নামে নামাঙ্কিত।
স্বামী ধনঞ্জয় দাস কাঠিয়াবাবা মহাবিদ্যালয়ের বিভাগগুলি হল: বাংলা, ইংরেজি, ইতিহাস,ভূগোল, দর্শন, সংস্কৃত, রাষ্ট্রবিজ্ঞান,সাঁওতালি,সমাজবিজ্ঞান ও শিক্ষাবিজ্ঞান।
সোনামুখী মহাবিদ্যালয়

সোনামুখী মহাবিদ্যালয় হল পশ্চিমবঙ্গের বাঁকুড়া জেলার সোনামুখী শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে স্নাতক পাঠক্রমে পঠনপাঠন চলে। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।
সোনামুখী মহাবিদ্যালয়ের বিভাগগুলি হল:
সিডনি চলচ্চিত্র উৎসব

সিডনি চলচ্চিত্র উৎসব অস্ট্রেলিয়ার সিডনিতে অনুষ্ঠিত একটি আন্তর্জাতিক চলচ্চিত্র উৎসব। এটি প্রতি বছর জুনে ১২ দিন ব্যাপী অনুষ্ঠিত হয়। এই উৎসবে শহরের সিটি সেন্টারসহ বিভিন্ন স্থানে আন্তর্জাতিক ও স্থানীয় দুই ধরনেরই চলচ্চিত্র প্রদর্শিত হয়। প্রদর্শিত চলচ্চিত্রের বিভিন্ন শাখা হল পূর্ণদৈর্ঘ্য চলচ্চিত্র, প্রামাণ্যচিত্র, স্বল্পদৈর্ঘ্য চলচ্চিত্র, ফিরে দেখা, পারিবারিক চলচ্চিত্র এবং অ্যানিমেশন। ২০১২ সাল থেকে এই উৎসবের পরিচালক নাশেন মুডলি। তিনি ক্লেয়ার স্টুয়ার্টের স্থলাভিষিক্ত হন।
১৯৪৭ সাল থেকে এডিনবার্গ চলচ্চিত্র উৎসব আয়োজনে অস্ট্রেলীয় চলচ্চিত্র নির্মাতাদের অভিজ্ঞতা থেকে অনুপ্রাণিত হয় অস্ট্রেলিয়ান কাউন্সিল অব ফিল্ম সোসাইটি ১৯৫২ সালে ভিক্টোরিয়ার ডান্ডেনংয়ের অলিন্ডায় অনুষ্ঠিত এক বার্ষিক সভা আয়োজন করে। এর ফলশ্রুতিতে এই বছর মেলবোর্ন আন্তর্জাতিক চলচ্চিত্র উৎসব আয়োজিত হয়। এই উৎসবের কমিটি থেকে নিউ সাউথ ওয়েলসের ফিল্ম ইউজার অ্যাসোসিয়েশন সিডনিতে একটি চলচ্চিত্র উৎসব প্রচলন শুরু করে। এই কমিটিতে ছিলেন সিডনি বিশ্ববিদ্যালয়ের দর্শন বিভাগে অধ্যাপক অ্যালান স্টউট, চলচ্চিত্র নির্মাতা জন হেয়ার ও জন কিংসফোর্ড স্মিথ, এবং ফেডারেশন অব ফিল্ম সোসাইটিজের সাধারণ সম্পাদক ডেভিড ডোনাল্ডসন। ডোনাল্ডসনের পরিচালনায় ১৯৫৪ সালের ১১ জুন চারদিন ব্যাপী এই উৎসবের উদ্বোধন হয় এবং সিডনি বিশ্ববিদ্যালয়ে চলচ্চিত্র প্রদর্শিত হয়। ১,২০০ টিকেট বিক্রি হয় এবং উপস্থিতি ছিল পূর্ণ।
টাটা মৌলিক গবেষণা প্রতিষ্ঠান

টাটা মৌলিক গবেষণা প্রতিষ্ঠান ভারতের মুম্বাই ও হায়দ্রাবাদে অবস্থিত একটি গবেষণা কেন্দ্র। এটি মূলতঃ গণিত ও বিজ্ঞান-এর গবেষণার জন্য উৎসর্গিত অনুষ্ঠান। ভারতের পারমাণবিক শক্তি বিভাগ দ্বারা পরিচালিত প্রতিষ্ঠানটি স্বতন্ত্র ও মুম্বাইর কলবার নেবী শহরে এবং হায়দ্রাবাদ-এর নার্সিঙিতে অবস্থিত। এখানে গ্রাজুয়েট পাঠ্যক্রম থেকে ডক্টরেট ডিগ্রী লাভ করবার সুবিধা আছে। ভারত-এর মানব সম্পদ বিকাশ মন্ত্রণালয় থেকে এই প্রতিষ্ঠানটি 'এ' গ্রেড পেতে সক্ষম হয়েছে।
ভারতের পারমাণবিক শক্তি বিকাশে বিশেষ অগ্রণী বিজ্ঞানী হোমি জাহাঙ্গীর ভাবা একটি বৈজ্ঞানিক গবেষণা কেন্দ্র স্থাপনের জন্য স্যার দোরাবজী টাটা ট্রাষ্টের আর্থিক সাহায্যের জন্য অনুরোধ করেন। সেইসময় টাটা গ্রুপের চেয়া্রম্যান জে আর ডি টাটার সাহায্য ও সহযোগিতায় ১৯৪৫ সালের ১ জুন টি আই এফ আর প্রতিষ্ঠিত হয় এবং ভাবাকে প্রথম ডাইরেক্টর হিসেবে নিযুক্ত করা হয়। এই প্রতিষ্ঠানটি মুম্বাইতে আনার আগে ভারতীয় বিজ্ঞান প্রতিষ্ঠান থেকে চালানো হত। কলোবার ক্যাম্পাসটির নক্সা তৈরি করেছিলেন শিকাগোর হেলমর্থ বার্টশে; ১৯৬২ সালের ১৫ জানুয়ারী প্রধানমন্ত্রী জওহরলাল নেহরু দ্বারা এটি উদ্বোধন করা হয়েছিল। ভারতের স্বাধীনতা লাভের পরে বৈজ্ঞানিক ও ঔদ্যোগিক গবেষণা সঞ্চালকালয়ের দ্বারা পারমাণবিক ক্ষেতে্রর সর্বপ্রকার বৃহৎ প্রকল্পের জন্য টাটা মৌলিক গবেষণা কেন্দ্রে নিয়ে আসা হয়েছিল। প্রথম তাত্ত্বিক পদার্থবিজ্ঞান-এর দলটি ভাবার ছাত্র বি এম গোয়ঙ্কার ও কে এস সিংভীর দ্বারা প্রতিষ্ঠা হয়েছিল। ১৯৫০ সালের ডিসেম্বর মাসে মৌলিক কণা পদার্থ বিজ্ঞানের উপর একটি আন্তর্জাতিক সম্মেলন অনুষ্ঠিত হয়েছিল, যেখানে উপস্থিত ছিলেন রোডাল্ফ পার্লস, লিয়ন রজেনফেল্ড, বিলিয়াম ফোলার, মেঘনাদ সাহা, বিক্রম সারাভাইর মতো বিজ্ঞানীরা। ১৯৫০ সালে টাটা মৌলিক গবেষণা প্রতিষ্ঠান দ্বারা ওটি এবং কলার সোনার খনিতে মহাজাগতিক রশ্মি অধ্য়য়নের উদ্দেশ্যে গবেষণার সুবিধা করা হয়। ১৯৫৭ সালে এখানে ভারত-এর প্রথম ডিজিটাল কম্পিউটার, TIFRAC নির্মাণ হয়। ২০০২ সালের জুন মাসে এটি ডিমড বিশ্ববিদ্যালয়ের সম্মান অর্জন করে। গবেষণার জন্য স্থান, গবেষণাগার ইত্যাদির জন্য হায়দ্রাবাদ-এ এর আরেকটি ক্যাম্পাস খোলা হয়।
এর গবেষণা মূলত তিনি ভাগত বিভক্ত - গণিত বিজ্ঞান, প্রাকৃতিক বিজ্ঞান, প্রযুক্তিবিদ্যা ও কম্পিউটার বিজ্ঞান।
২০১৭ সালে কেরিয়ার ৩৬০ র দ্বারা আয়োজিত ভারতের শীর্ষস্থানীয় বিশ্ববিদ্যালয়ের তালিকায় প্রতিষ্ঠানটি ষষ্ঠস্থান লাভ করে।
এই ব্যবস্থার দ্বারা গ্রীষ্মকালে টাটা মৌলিক গবেষণা প্রতিষ্ঠান-এর দ্বারা পদার্থবিজ্ঞান, জ্যোতির্বিজ্ঞান, রসায়ন, গণিত, জীববিজ্ঞান ও কম্পিউটার বিজ্ঞানের ক্ষেত্রে চলতে থাকা গবেষণার সুযোগ নিতে প্রত্যেক বছরে সুবিধা প্রদান করে আসা হচ্ছে।
খিরাম ইউনিয়ন

খিরাম বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
স্থানীয় সরকার বিভাগ ২০০৬ সালের ১৩ সেপ্টেম্বর ১৪নং নানুপুর ইউনিয়নকে বিভক্ত করে ২১নং খিরাম নামে নতুন ইউনিয়ন গঠন করে।
খিরাম ইউনিয়নের আয়তন ৭,২৫৫ একর (২৯.৩৬ বর্গ কিলোমিটার)।
২০১১ সালের আদমশুমারি অনুযায়ী খিরাম ইউনিয়নের মোট জনসংখ্যা ১১,৩৬১ জন। এর মধ্যে পুরুষ ৫,৮১৪ জন এবং মহিলা ৫,৫৪৭ জন। মোট পরিবার ২,৩৮৬টি।
ফটিকছড়ি উপজেলার সর্ব-পূর্বে খিরাম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২১ কিলোমিটার। এ ইউনিয়নের পশ্চিমে লেলাং ইউনিয়ন, নানুপুর ইউনিয়ন, বক্তপুর ইউনিয়ন ও ধর্মপুর ইউনিয়ন; দক্ষিণে রাউজান উপজেলার হলদিয়া ইউনিয়ন; পূর্বে রাউজান উপজেলার হলদিয়া ইউনিয়ন ও রাঙ্গামাটি জেলার কাউখালী উপজেলার ফটিকছড়ি ইউনিয়ন এবং উত্তরে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন অবস্থিত।
খিরাম ইউনিয়ন ফটিকছড়ি উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি "প্রেমপুর", "মগকাটা", "পশ্চিম খিরাম" ও "জঙ্গল খিরাম" এ ৪টি মৌজায় বিভক্ত।
এ ইউনিয়নের গ্রামগুলো হল:
২০১১ সালের আদমশুমারি অনুযায়ী খিরাম ইউনিয়নের সাক্ষরতার হার ৪৯.৭%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৩টি প্রাথমিক বিদ্যালয় রয়েছে।
খিরাম আজিজিয়া সুলতানুল উলুম মাদ্রাসা
খিরাম ইউনিয়নে যোগাযোগের প্রধান সড়ক হল খিরাম-নানুপুর সড়ক। প্রধান যোগাযোগ মাধ্যম সিএনজি চালিত অটোরিক্সা।
খিরাম ইউনিয়নের উপর দিয়ে প্রবাহিত হচ্ছে সর্ত্তার খাল ও বিনাজুরী খাল।
চেয়ারম্যান সোরভ হোসাইন
মাধ্যম খিরামের করিম সাওদাগর
জামশেদুল আলম দুবাই প্রবাসী
পাওলো জেন্তিলোনি

পাওলো জেন্তিলোনি সিল্ভেরি (; born 22 November 1954) একজন প্রখ্যাত রাজনীতিবিদ যিনি ১২ ডিসেম্বর ২০১৬ থেকে ইতালির প্রধানমন্ত্রী হিসাবে নিযুক্ত রয়েছেন। 
|-
জেভিয়ের উডস

অস্টিন ওয়াটসন (জন্ম: সেপ্টেম্বর ৪, ১৯৮৬) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন। সেখানে তিনি ডাব্লিউডাব্লিউই র ব্র্যান্ডে জেভিয়ের উডস নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছে বিগ ই এবং কফি কিংস্টন।
ভিক্টর (কুস্তিগির)

এরিক থম্পসন (জন্ম: ডিসেম্বর ৪, ১৯৮০) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে দ্য এসেনশন ট্যাগ টিমে ভিক্টর নামে কুস্তি করেন।
হেযবুত তওহীদ

হেযবুত তওহীদ ধর্মভিত্তিক একটি সংগঠন। জঙ্গি সম্পৃক্ততার অভিযোগে সংগঠনটি বাংলাদেশের আইনশৃঙ্খলা বাহিনীর কালো তালিকাভুক্ত।
১৯৯৫ সালে মোহাম্মদ বায়াজীদ খান পন্নী এটি প্রতিষ্ঠা করেন। হেযবুত তওহীদের সর্বোচ্চ নেতাকে ‘এমাম’ হিসেবে অভিহিত করা হয়। ২০১২ সালে মোহাম্মদ বায়াজীদ খান পন্নীর মৃত্যুর পর নোয়াখালী জেলার হোসাইন মোহাম্মদ সেলিম সংগঠনটির দায়িত্ব গ্রহণ করেন।
যদিও হেযবুত তওহীদ জঙ্গিবাদ, সাম্প্রদায়িকতা এবং অপ-রাজনীতির বিরুদ্ধে জনসচেতনতা সৃষ্টির লক্ষ্যে কাজ করছে বলে নিজেদের অফিশিয়াল ওয়েবসাইটে বিবৃতি দিয়েছে কিন্তু বিভিন্ন সময় এই দলের কর্মসূচি প্রশ্নবিদ্ধ হয়। ২০০৮ সালে আইনশৃঙ্খলা বাহিনীর তালিকায় কালো তালিকাভুক্ত হয় সংগঠনটি। ২০১৪ সালের ১৩ নভেম্বর বাংলাদেশ সরকারের মন্ত্রিপরিষদ বিভাগ থেকে সংগঠনটিকে কালো তালিকাভুক্ত করে চিঠি জারি করা হয়।
বাংলাদেশ ব্যাংকও এ বিষয়ক সতর্কতা জারি করে সংগঠন ও এর অঙ্গ সংগঠনের সম্পর্কে সতর্ক থাকতে বলে। ২০১৯ সালের ১ নভেম্বর বাংলাদেশের স্বরাষ্ট্রমন্ত্রী আসাদুজ্জামান খাঁন কামাল নিশ্চিত করেন হেযবুত তওহীদসহ আরো কয়েকটি দল 
কালো তালিকাভুক্ত এবং স্বরাষ্ট্র মন্ত্রণালয়ে তাদের নিষিদ্ধ করার প্রস্তাব জমা হয়েছে। বিভিন্ন সময় সংগঠনটি নিষিদ্ধ করার কথাও বিভিন্ন সংবাদমাধ্যমে জানা যায়।
সংগঠনটির দাবি — জঙ্গিবাদ, সাম্প্রদায়িকতা, ধর্মান্ধতার বিরুদ্ধে রাজধানীসহ দেশের বিভিন্ন জেলায় গোলটেবিল বৈঠক, সভা-সেমিনারের আয়োজনের মাধ্যমে তারা জনসচেতনতা সৃষ্টির লক্ষ্যে কাজ করছে। এছাড়াও সর্বধর্মীয় সম্প্রীতি প্রতিষ্ঠার লক্ষ্যে সাংবাদিক, লেখক, সাহিত্যিক, শিক্ষাবিদসহ বিভিন্ন ধর্মের প্রতিনিধিত্বকারী ব্যক্তিদের উপস্থিতিতে জাতীয় প্রেসক্লাবসহ বিভিন্ন সময় আলোচনা সভার আয়োজন করেছে।
টাইলর ব্রিজ

ম্যাটিয়াস ক্লেমেন্ট (জন্ম: জানুয়ারী ১৯, ১৯৮৮) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে টাইলর ব্রিজ নামে কুস্তি করেন।
শন স্পেয়ার্স

রোনাল্ড উইলিয়াম আরনেইল (জন্ম: ফেব্রুয়ারি ১৯, ১৯৮১) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে টাই ডিলিঞ্জার নামে কুস্তি করেন।
ইংল্যান্ড লায়ন্স (ক্রিকেট দল)

ইংল্যান্ড লায়ন্স ক্রিকেট দল () আন্তর্জাতিক ক্রিকেট অঙ্গনে ইংল্যান্ড ও ওয়েলসের প্রতিনিধিত্বকারী দ্বিতীয় সারির ক্রিকেট দল। এর অবস্থান পূর্ণাঙ্গ শক্তিধর ইংল্যান্ড ক্রিকেট দলের পরের স্তরে। পূর্বে দলটি ইংল্যান্ড এ দল নামে পরিচিত ছিল। প্রতিশ্রুতিশীল তরুণ ক্রিকেটারদেরকে আন্তর্জাতিক ক্রিকেটে অংশগ্রহণের লক্ষ্যে অভিজ্ঞতা অর্জনই এই দলটির মুখ্য উদ্দেশ্য। ইংল্যান্ড এবং ওয়েলস ক্রিকেট বোর্ড (ইসিবি) কর্তৃক দলটি পরিচালিত হচ্ছে।
যদিও মূলতঃ বিদেশ সফরের উদ্দেশ্য নিয়ে দলটি গঠিত হয়েছে; তবুও ১৯৯০-এর দশকে ইংল্যান্ডে প্রত্যেক মৌসুম শুরুর পূর্বে একটি খেলায় অংশ নিতো। ১৯৯২ থেকে ১৯৯৫ সালের মধ্যে পূর্ববর্তী মৌসুমের কাউন্টি চ্যাম্পিয়নশীপের শিরোপাধারী দলের বিপক্ষে খেলে। ১৯৯৬ ও ১৯৯৭ সালে ইংল্যান্ডের বহিঃএকাদশ দলের বিপক্ষে অংশগ্রহণ করে। এছাড়াও, ১৯৯১ সালে পূর্ণাঙ্গ শক্তিধর সফরকারী শ্রীলঙ্কার বিপক্ষে দুইটি লিস্ট এ খেলায় অংশ নেয়।
পূর্বে দ্বিতীয় সারির দলরূপে ইংল্যান্ড বি দল নামে পরিচিত ছিল। ১৯৮২ সালে পাকিস্তান একাদশের বিপক্ষে একটি খেলায় অংশ নেয়ার পর ১৯৮৫-৮৬ মৌসুমে পূর্ণাঙ্গ শক্তিধর সফরকারী শ্রীলঙ্কার বিপক্ষে খেলে। ১৯৮৯-৯০ মৌসুমে ইংল্যান্ড এ দল নামে প্রথমবারের মতো জিম্বাবুয়ে সফরে যায়। সেখানে তারা তিনটি প্রথম-শ্রেণীর খেলায় অংশগ্রহণসহ তিনটি ৫০-ওভারের সীমিত ওভারের খেলায়ও অংশ নেয়। এবার তারা পূর্ণাঙ্গ শক্তিধর জিম্বাবুয়ের বিপক্ষে খেলে। কিন্তু পরবর্তীকালের সফরগুলোয় গুরুত্বপূর্ণ প্রতিপক্ষগুলোর সমমানের এ দলগুলোর মুখোমুখি হয়। ইংল্যান্ড এ দল অস্ট্রেলিয়া সফরেও যায়। তবে, তারা কখনো প্রতিপক্ষীয় অস্ট্রেলিয়া এ দলের মুখোমুখি হয়নি।
এছাড়াও দলটি প্রায়শঃই রাজ্য কিংবা প্রাদেশিক দলগুলোর বিপক্ষে খেলেছে। ২০০০-০১ মৌসুমে ইংল্যান্ড এ দল ওয়েস্ট ইন্ডিজের ঘরোয়া প্রথম-শ্রেণীর প্রতিযোগিতা হিসেবে বুস্তা কাপে অংশ নেয়। আট দলের অংশগ্রহণে দলটি তৃতীয় স্থান দখল করেছিল। ২০০৩-০৪ মৌসুমে দলটি ভারতের দিলীপ ট্রফি প্রতিযোগিতায়ও অংশ নিয়েছিল। তবে, গ্রুপ পর্বের উভয় খেলায় পরাজিত হলে তারা এগুতে পারেনি। এ দুটি সফরের মাঝখানে আর কোন খেলায় অংশ নেয়নি দলটি।
নতুন আঙ্গিকে সাজানো ইংল্যান্ড লায়ন্স তৎকালীন ইসিবি ন্যাশনাল একাডেমির অবিচ্ছেদ্য অঙ্গ হয়ে উঠে। সফরকারী দলগুলোয় একাডেমির দল থেকে সদস্য নেয়া হতে থাকে। ১৫ জুন, ২০০৭ তারিখে ইসিবি ঘোষণা করে যে, নব প্রতিষ্ঠিত লায়ন্স দল ওরচেস্টারে সফরকারী ওয়েস্ট ইন্ডিজের বিপক্ষে একদিনের প্রস্তুতিমূলক খেলায় অংশ নিবে। ঐ বছরের গ্রীষ্মকালের শেষদিকে সফরকারী ভারতীয় একাদশের বিপক্ষে চেমসফোর্ডে অনুষ্ঠিত তিনদিনের খেলায় ড্র করে। নর্দাম্পটনে অন্য আরেকটি সীমিত ওভারের খেলাটি বৃষ্টির কারণে পরিত্যক্ত ঘোষিত হয়।
৪ জানুয়ারি, ২০০৮ তারিখে ভারত সফরের জন্য ইংল্যান্ড দলের সদস্যদের তালিকা প্রকাশ করা হয়। সাসেক্সের ব্যাটসম্যান মাইকেল ইয়ার্ডিকে অধিনায়ক মনোনীত করা হয়েছিল। দলটি ২০০৮ সালের প্রথম-শ্রেণীর প্রতিযোগিতা হিসেবে দিলীপ ট্রফিতে অংশ নেয়ার পাশাপাশি প্রীতিখেলায়ও অংশ নিয়েছিল।
পূর্ববর্তী বারো মাসে অংশগ্রহণকারী সকল খেলোয়াড়ের তালিকা দেয়া হয়েছে। দলের অধিনায়কের দায়িত্ব পালনের বিষয়টি সচরাচর সিরিজ অনুসারে ভিন্নতর হয়। জুন, ২০১৭ সালে দক্ষিণ আফ্রিকা সফরে এ দলের বিপক্ষে কিটন জেনিংস প্রথম-শ্রেণীর ক্রিকেটে অধিনায়কত্ব করেছেন।
যে-সকল খেলোয়াড় ইংল্যান্ডের মূল দলে খেলেছেন, তাদেরকে সুপারস্ক্রিপ্টের সাহায্যে দেখানো হয়েছে।
জেগারট্রোপেন

জেগারট্রোপেন (দ্য হান্টার ট্রুপ) হচ্ছে নরওয়েজীয় প্রতিরক্ষা মন্ত্রণালয়ের বিশেষ অপারেশন বাহিনী ইউনিট যা সশস্ত্র বাহিনীর একটি বিশেষ নারী কমান্ডো বিভাগ। এটি ২০১৪ সালে প্রতিষ্ঠিত হয়েছিল।
১৯৮০ সালের মাঝামাঝি সময়ে নারীরা যুদ্ধক্ষেত্রে অংশগ্রহণ শুরু করে এবং ২০১৫ সালের জানুয়ারিতে সম্প্রসারিত হয় নারীদের বাধ্যতামূলক সামরিক সেবা।. নরওয়েজিয়ান সশস্ত্র বাহিনীর ২০২০ সালের মধ্যে সশস্ত্র বাহিনীতে ২০ শতাংশ মহিলা সদস্যপদ বৃদ্ধির একটি নির্দিষ্ট লক্ষ্য রয়েছে। আফগানিস্তানে যুদ্ধ শুরু হওয়ার পর কমান্ডাররা নারীদের বিশেষ অপারেশন বাহিনীর প্রয়োজনীয়তা অনুভব করে, যে সমাজে কিনা নারীদের সাথে পুরুষের সরাসরি কথা বলতে নিষেধ রয়েছে এমন সমাজে তাদের আটক এবং আটক রাখার জন্য নারীদের সাথে সরাসরি যোগাযোগ রক্ষা করতে সক্ষম হবে এমন নারী দলের প্রয়োজন পড়ে। নারীরা পূর্বে বিশেষ বাহিনীর জন্য যোগ্য ছিল, কিন্তু প্রশিক্ষণের জন্য কেউ নির্বাচিত হয়নি। 
২০১৩ সালের মার্চ মাসের শুরুতেই "তন্দ্রা" কোড নামের পরিকল্পনা করা হয়, যা ফোর্সভেহার্স স্পেসিয়ালকম্পান্ডার সাবেক ও বর্তমান প্রধান ইরিক জোহান ক্রিসস্টোফারসেন এবং তার ছোট ভাই ফ্রেড আর্নফিন ক্রিস্টফারসেন এবং প্রথম শ্রেণীর জুন ২০১৪ সালে একটি পরীক্ষামূলক ভিত্তিতে প্রশিক্ষণ শুরু হয়। সেই বছরে ৩০০ জনেরও বেশি আবেদনকারী ছিল, যাদের মধ্যে ১০জন প্রশিক্ষণে উত্তীর্ণ হয়েছিল; ২০১৬ সালে ১১জন উত্তীর্ণ হয় অধিকাংশই খেলোয়াড় যারা স্কুলের ক্রীড়াগুলির মধ্যে পারদর্শী। 
জেগারট্রোপেন ২০১৬ সালে নরওয়েজিয়ান ব্রডকাস্টিং কর্পোরেশন (এনআরকে) ডকুমেন্টারির একটি বিষয় ছিল, Jenter for Norge (নরওয়ের জন্য মেয়েরা), যার জন্য একটি ক্যামেরা ক্রু তাদের প্রশিক্ষণের প্রায় পুরো বছরের প্রশিক্ষণ অনুসরণ করে। নরওয়েজিয়ান আর্মড ফোর্সেস এই বাহিনীর নারীদের শনাক্ত করা বন্ধ করতে তাদের পরিচয় লুকিয়ে রাখে ও মুখ ঢেকে রাখে।
প্রার্থীদের মনোভাব এবং শারীরিক ফিটনেসের ভিত্তিতে নির্বাচন করা হয়, সর্বনিম্ন মান হচ্ছে: এক থেকে পাঁচটি পুল আপ; ২০ ধাক্কা আপ; ৩৫ মিনিট বা তার কম সময়ে সিট-আপ; ২০ টি মৃতদেহ; ৮ মিনিট বা তার কম সময়ে ২০০ মিটার (৬৬) ফুট) সাঁতার; এবং ৫৪-মিনিট বা তার কম সময়ের মধ্যে ১৫ কিলোগ্রাম (৩৩ লেব) বহন করে ৭ কিলোমিটার (৪.৩ মাইল) রাস্তা চালান। 
প্রশিক্ষণ এক বছর স্থায়ী হয় এবং সামান্য বিশ্রাম, খাদ্য বা জল এবং অস্ত্র ব্যবহার, মরুভূমিতে বেঁচে থাকা, শীতকালীন অপারেশন, প্যারাশুটিং, শহুরে এবং হাত থেকে হাত যুদ্ধ এবং আক্রমণাত্মক ড্রাইভিং সঙ্গে দীর্ঘ মার্চ যা একটি "নরকে সপ্তাহের" অন্তর্ভুক্ত। কোর্সটি সম্পন্ন করার জন্য, প্রশিক্ষণার্থীরা বনের মধ্য দিয়ে ১৫ থেকে ২৫ কিমি (৯ মাইল) পূর্ণ গিয়ারে সক্ষম হতে হবে; দুই মিনিটের মধ্যে ৫০ টি সিট-আপ সঞ্চালন, ছয়টি পুল-আপ এবং ৪০ টি পোশ-আপ; ৩ কিলোমিটার (১.৯ মাইল) ১৩ মিনিটের বা তার কম সময়ে চালান; এবং ১১ মিনিট বা তার কমপক্ষে ৪০০ মিটার (১৩০০ ফুট) সাঁতার, প্রথম ২৫ মিটার ডুবোজাহাজ। প্রথম বছরে, প্রশিক্ষণার্থীরা দ্বিতীয় বিশ্বযুদ্ধের অপারেশন গুয়ানসাইডের সময়ের মতো এসএফ হাইড্রো ডুবোয়। প্রশিক্ষনার্থীদের এলারুমের টেরিংমোনের সেনা ক্যাম্পে প্রশিক্ষণ দেয়া হয়।
ঘসেটি বেগম

নবাবজাদী মেহের উন নিসা বেগম, যিনি ঘসেটি বেগম নামেই অধিক পরিচিত, ১৭৪০ থেকে ১৭৫৮ সাল পর্যন্ত বাংলা, বিহার এবং ওড়িশার নবাব আলীবর্দী খানের বড় মেয়ে।
ঘসেটি বেগমের বিবাহ হয়েছিল নওয়াজিস মুহম্মদ শাহমাত জং-এর সাথে এবং যিনি (শাহমাত জংকে) ঢাকার নায়েব নাজিম নিযুক্ত হয়েছিলেন। নিঃসন্তান হওয়ায় নওয়াজিস-ঘসেটি দম্পতি সিরাজউদ্দৌলার কনিষ্ঠ ভাইকে (একরামউদ্দৌলা) কে পালক পুত্র হিসেবে গ্রহণ করেছিলেন। কিন্তু একরামউদ্দৌলা তরুণ বয়সে গুটিবসন্তে মারা যায়। এর পরে নওয়াজিশ মুহাম্মদ দুঃখে কষ্টে মারা যান। ঘসেটি বেগম উত্তরাধিকার সূত্রে তার স্বামীর কাছ থেকে প্রচুর পরিমাণে ধন সম্পদ পান।
নবাব আলীবর্দী খানের মৃত্যুর পরে, ঘসেটি বেগম চেষ্টা করছিলেন দ্বিতীয় বোন মায়মুনা বেগম ওরফে শাহ বেগমের পুত্র শওকত জঙ্গকে সিংহাসনে বসানোর। কিন্তু সিরাজউদ্দৌলা বাংলার ক্ষমতা আরোহণ করতে সমর্থ হন। অবশেষে, তিনি নবাব আলীবর্দী খানের সেনাপতি মীর জাফর, ব্যবসায়ী জগৎ শেঠ এবং উমিচাঁদের সঙ্গে গোপনে ষড়যন্ত্র করেন। পলাশীর যুদ্ধে সিরাজউদ্দৌলা পরাজিত হন এবং ইংরেজরা মীর জাফরকে নবাব বানান।
১৭৫৭ সালে পলাশীর যুদ্ধে সিরাজউদ্দৌলার পতনের পর মীর জাফর, ঘসেটি বেগমকে ঢাকার জিনজিরা প্রাসেদে অন্তরীণ করেন। কিন্তু ঘসেটিকে বিপদজনক শত্রু মনে করে, মীর জাফর পুত্র মীরন তাকে ১৭৬০ সালে মুর্শিদাবাদ ফেরত নিয়ে আসার আদেশ দেন। । কথিত আছে, মুর্শিদাবাদ ফেরার পথে বুড়িগঙ্গা নদীতে তার সলিল সমাধি ঘটে।
গুইমারা ইউনিয়ন

গুইমারা বাংলাদেশের খাগড়াছড়ি জেলার অন্তর্গত গুইমারা উপজেলার একটি ইউনিয়ন।
গুইমারা উপজেলার সর্ব-উত্তরে গুইমারা ইউনিয়নের অবস্থান। এ ইউনিয়নের দক্ষিণে হাফছড়ি ইউনিয়ন ও রামগড় উপজেলার পাতাছড়া ইউনিয়ন, পশ্চিমে মাটিরাঙ্গা উপজেলার মাটিরাঙ্গা ইউনিয়ন, উত্তরে মাটিরাঙ্গা পৌরসভা ও মাটিরাঙ্গা উপজেলার মাটিরাঙ্গা ইউনিয়ন এবং পূর্বে মহালছড়ি উপজেলার মাইসছড়ি ইউনিয়ন অবস্থিত।
২০২২ সালের পরিসংখ্যান অনুযায়ী ইউনিয়নের জনসংখ্যা ১৮,২৮৮জন। এর মধ্যে ৭,৪৭০জন হিন্দু, ৬,৩২৮জন বৌদ্ধ, ৪,৪৫৭জন মুসলিম, ২১জন খ্রিস্টান ও ১২জন অন্যান্য ধর্মের অনুসারী।
গুইমারা ইউনিয়ন ছিল মাটিরাঙ্গা উপজেলার আওতাধীন ৭নং ইউনিয়ন পরিষদ। বর্তমানে এটি গুইমারা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম গুইমারা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
শালতোড়া নেতাজী সেন্টিনারী কলেজ

শালতোড়া নেতাজী সেন্টিনারী কলেজ হল পশ্চিমবঙ্গের বাঁকুড়া জেলার শালতোড়া শহরে অবস্থিত একটি সাধারণ ডিগ্রি কলেজ। ২০০১ সালে প্রতিষ্ঠিত এই কলেজটি কলা বিভাগে স্নাতক পাঠক্রম অনুসারে পঠনপাঠন হয়। কলেজটি বাঁকুড়া বিশ্ববিদ্যালয় কর্তৃক অনুমোদিত।
শালতোড়া ও পার্শ্ববর্তী এলাকাগুলিতে উচ্চশিক্ষার প্রসারের উদ্দেশ্যে শালতোড়া নেতাজি শতবার্ষিকী মহাবিদ্যালয় প্রতিষ্ঠিত হয়। উক্ত অঞ্চলে এই ধরনের একটি ডিগ্রি কলেজ ছিল দীর্ঘদিনের দাবি। ১৯৯৭ সালে একটি সাধারণ সভায় কলেজ প্রতিষ্ঠার সিদ্ধান্ত গ্রহণ করা হয়। ২০০১-০২ শিক্ষাবর্ষ থেকে ৫৮ জন ছাত্রছাত্রী নিয়ে বর্ধমান বিশ্ববিদ্যালয় কর্তৃক অনুমোদিত এই কলেজটি চালু হয়। প্রথম দিকে শালতোড়ার ড. বি. সি. বিদ্যাপীঠে এই কলেজের ক্লাস নেওয়া হত। ২০০১ সালে শালতোড়া-মেজিয়া বাস রাস্তার ধারে নিজস্ব নতুন ভবনে কলেজটি উঠে আসে। ১৯৯৭ সালটি ছিল নেতাজি সুভাষচন্দ্র বসুর জন্মশতবর্ষ। এই কারণে কলেজটির নামকরণ তার নামানুসারেই করা হয়। বর্তমানে কলেজটি বাঁকুড়া বিশ্ববিদ্যালয় কর্তৃক অনুমোদিত।
শালতোড়া নেতাজি শতবার্ষিকী মহাবিদ্যালয়ে কলা বিভাগে স্নাতক স্তরে সাম্মানিক ও সাধারণ পাঠক্রম অনুসারে পঠনপাঠন হয়:
শালতোড়া নেতাজি শতবার্ষিকী মহাবিদ্যালয় বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।
থমাস স্টারজল

থমাস আর্ল স্টারজল (১১ মার্চ, ১৯২৬ – ৪ মার্চ, ২০১৭) ছিলেন একজন মার্কিন ডাক্তার, গবেষক এবং অঙ্গ প্রতিস্থাপনে একজন বিশেষজ্ঞ। তিনি প্রথম মানব যকৃত প্রতিস্থাপন করেন। প্রায়ই তাকে আধুনিক প্রতিস্থাপনবিদ্যার জনক বলা হয়।
স্টারজল ১১ মার্চ, ১৯২৬ এ লে মার্স, আইওয়া তে জন্মগ্রহণ করেন। তিনি সংবাদ সম্পাদক ও বৈজ্ঞানিক কল্পকাহিনী লেখক রোমান ফ্রেডরিক স্টারজল এবং শিক্ষিকা ও সেবিকা আনা লরা ফিটসজেরাল্ড এর সন্তান। তিনি চার ভাইবোনের মধ্যে দ্বিতীয় ছিলেন। বাল্যকালে ধর্মযাজক হওয়ার ইচ্ছা থাকলেও ১৯৪৭ সালে তার মা ব্রেস্ট ক্যান্সারে মারা যাবার পর তিনি তার লক্ষ্য পরিবর্তন করেন।
বড়জোড়া কলেজ

বড়জোড়া কলেজ হল পশ্চিমবঙ্গের বাঁকুড়া জেলার বড়জোড়া শহরে অবস্থিত একটি সাধারণ ডিগ্রি কলেজ। ১৯৮৫ সালে প্রতিষ্ঠিত এই কলেজটিতে কলা ও বাণিজ্য বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত।
বড়জোড়া কলেজের বিভাগগুলি হল: বাংলা, ইংরেজি, ইতিহাস, রাষ্ট্রবিজ্ঞান, দর্শন, সংস্কৃত ও ভূগোল (সাম্মানিক) ও অর্থনীতি (সাধারণ)। 
কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১৬ সালে ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজটিকে "খ" গ্রেড প্রদান করে।
চেন্নাই গাণিতীয় প্রতিষ্ঠান

চেন্নাই গাণিতীয় প্রতিষ্ঠান (ইংরেজি: Chennai Mathematical institute; সংক্ষেপেঃ CMI) হল ভারতের চেন্নাইতে অবস্থিত একটি শিক্ষা ও গবেষণা প্রতিষ্ঠান। এই প্রতিষ্ঠানটির প্রতিষ্ঠা হয়েছিল ১৯৮৯ সালে, SPIC বিজ্ঞান ফাউণ্ডেশনের দ্বারা। অঙ্কশাস্ত্রের উচ্চ পর্যায়ের গবেষণা ছাড়াও এখানে পদার্থবিজ্ঞান, গণিতবিজ্ঞান ও সাংগণনিক বিজ্ঞান-এর স্নাতক ও স্নাতকোত্তর পাঠ্যক্রমের ব্যবস্থা আছে। এই প্রতিষ্ঠানটি মুখ্যত বীজগাণিতিক জ্যামিতির উপর করা গবেষণার জন্য বিখ্যাত।
প্রথমে এই প্রতিষ্ঠানটি চেন্নাইয়ের টি. শহরে ছিল, যদিও পরে সিরুসেরির ক্যাম্পাসে ২০০৫ সালের অক্টোবরে স্থানান্তরিত হয়।
২০০৬ সালের ডিসেম্বর মাসে UGC Act 1956 র Section 3 র অধীনে প্রতিষ্ঠানটি ডিমড বিশ্ববিদ্যালয়-এর পর্যায় লাভ করে।
এই প্রতিষ্ঠানটি প্রথমে স্কুল অব ম্যাথম্যাটিকস হিসেবে ১৯৮৯ সালে 
SPIC সায়েন্স ফাউণ্ডেশনের দ্বারা প্রতিষ্ঠা হয়েছিল। ১৯৯৬ সালে প্রতিষ্ঠানটি একটি স্বাধীন প্রতিষ্ঠান হিসেবে প্রতিষ্ঠা লাভ করে এবং এর নাম পরিবর্তন করে SPIC ম্যাথম্যাটিক্যাল ইনষ্টিটিউট করা হয়। ১৯৯৮ সালে পুনরায় এর নাম পরিবর্তন করে বর্তমানের নামটি রাখা হয়।
জন্মলগ্ন থেকেই এখানে গণিত ও সাংগণনিক বিজ্ঞান বিষয়ে পি এইচ ডি ডিগ্রীর ব্যবস্থা ছিল। ১৯৯৮ সালে এখানে স্নাতক ও স্নাতকোত্তর পর্যাযে়র পাঠ্যক্রমের ব্যবস্থা করা হয়।
২০১০ সাল থেকে এখানে এর অধ্যাপকদের অধীনে বিভিন্ন বিষয়ের গবেষণার জন্য ভারতের ৩০ জন ছাত্রকে ফেলোশিপ প্রদানের প্রক্রিয়াটি আরম্ভ করা হয়।
এখানে সাংগণনিক বিজ্ঞান, গণিত ও পদার্থ বিজ্ঞান-এ পি এইচ ডিগ্রীর ব্যবস্থা আছে। সেজন্য এখানে অংশকালীন হিসেবে পি এইচ ডিগ্রীর করার ব্যবস্থা রাখা হয়েছে।
তদুপরি, পদার্থ বিজ্ঞান, গণিত-এর স্নাতক ও স্নাতকোত্তর পর্যায়ের পাঠ্যক্রমের ব্যবস্থা আছে। প্রত্যেক শ্রেণীর ছাত্রসংখ্যা ৫ থেকে ২৫ এবং সর্বমোট ছাত্র প্রায় ১০০-১২৫; অধ্যাপক ৪০ থেকে ৫০ জন।
এক সর্বভারতীয় পর্যায়ের প্রবেশিকা পরীক্ষার মাধ্যমে প্রত্যেকটি বিষয়ের নামভর্তিকরণ প্রক্রিয়া হয়। প্রত্যেক বর্ষের ফেব্রুয়ারি থেকে মার্চ-এর ভিতর বিজ্ঞাপন প্রকাশিত হয়। মে মাসের শেষদিকে প্রবেশিকা পরীক্ষাটি অনুষ্ঠিত হয় এবং জুনের শেষে ফলাফল প্রকাশ করা হয়।
যেসব ছাত্রছাত্রী সর্বভারতীয় গণিত অলিম্পিয়াড পরীক্ষায় উত্তীর্ণ হয় তাদের জন্য গণিত ও সাংগণনিক বিজ্ঞান বিষয়ের স্নাতক পাঠ্যক্রমের জন্য সর্বপ্রথম নামভর্তির সুযোগ থাকে। অন্যদিকে, সর্বভারতীয় পদার্থ বিজ্ঞান অলিম্পিয়াডের উত্তীর্ণ সকলের জন্য পদার্থ বিজ্ঞান-এর স্নাতক পর্যায়-এর পাঠ্যক্রমে এই ব্যবস্থা উপলব্ধ। অবশ্য এই সুবিধার জন্য ছাত্ররা মার্চ মাসে নিজে থেকে আবেদন করা জরুরী।
নাটোর সরকারি বালিকা উচ্চ বিদ্যালয়

নাটোর সরকারি বালিকা উচ্চ বিদ্যালয় হলো নাটোর জেলার সদর উপজেলায় অবস্থিত একটি বালিকা মাধ্যমিক বিদ্যালয়। এটি ১৯৪৪ সালে প্রতিষ্ঠিত হয়। জাতীয়করণের পর স্কুলটির নতুন নাম নাটোর সরকারি বালিকা উচ্চ বিদ্যালয় করা হয়।
নাটোর সরকারী বালিকা উচ্চ বিদ্যালয় ১৯৪৪ সালে নাটোর জেলার সদর উপজেলায় প্রতিষ্ঠিত হয়। শুরুতে সামান্য জমি ও একটি টিনের চালাঘরে এই বিদ্যালয়ের শিক্ষা কার্যক্রম শুরু হয়। ১৯৬৮ সালে বিদ্যালয়টি জাতীয়করণ লাভ করে। এই বিদ্যালয়ের প্রথম প্রধান শিক্ষক ছিলেন প্রফুল্ল চন্দ্র রায় চৌধুরী।
বর্তমানে এই বিদ্যালয়ের জমির পরিমাণ প্রায় ৩.৮৮ একর। ভবন রয়েছে ১০টি, শ্রেণিকক্ষ সংখ্যা ১৮টি এবং অফিসসহ ১৫টি কক্ষ সমেত এই বিদ্যালয়ে রয়েছে একটি মাঠ, মুক্তমঞ্চ ও শহীদ মিনার। এছাড়া রয়েছে আধুনিক প্রযুক্তি সমেত ১টি মাল্টিমিডিয়া শ্রেণীকক্ষ, একটি আইসিটি ল্যাব, ৩টি বিজ্ঞানাগার এবং নতুন ও পুরাতন বই সমৃদ্ধ পাঠাগার।
বিদ্যালয়ে পূর্বে ১টি শিফট চালু থাকলেও ২০১০ সাল থেকে ২টি শিফট চালু হয়। বিদ্যালয়টিতে তৃতীয় থেকে দশম শ্রেণি পর্যন্ত পাঠদান করা হয়। প্রভাতী শিফটে শিক্ষাকার্যক্রম চলে সকাল ৭.৩০ থেকে বেলা ১২ টা পর্যন্ত। দিবা শিফটে চলে বেলা ১২.৩০ থেকে বিকাল ৫ টা পর্যন্ত।
প্রভাতী ও দিবা মিলিয়ে ৮টি শ্রেণির ৩২টি শাখায় বিদ্যালয়ের বর্তমান শিক্ষার্থী সংখ্যা প্রায় ১৯১৬ জন। দুই শিফটে ৪২ জন দক্ষ শিক্ষক শিক্ষাদান করে থাকেন। বিদ্যালয়ের বর্তমানে প্রধান শিক্ষক হিসেবে দায়িত্ব পালন করছেন জনাব মো. আব্দুল মতিন।
এই বিদ্যালয়ে প্রাথমিক, নিম্ন মাধ্যমিক ও মাধ্যমিক পর্যায়ের শিক্ষা কার্যক্রম চালানো হয়। প্রভাতী শাখাতে নবম-দশম শ্রেণির জন্য বিজ্ঞান ও মানবিক এবং দিবা শাখাতে নবম-দশম শ্রেণির জন্য বিজ্ঞান ও বাণিজ্য বিভাগ চালু আছে।
নাটোর সরকারি বালিকা উচ্চ বিদ্যালয়ে তৃতীয় ও অষ্টম শ্রেণিতে সাধারণত ভর্তি পরীক্ষার মাধ্যমে শিক্ষার্থীদের ভর্তি করা হয়। তবে ২০২০ সালে করোনা মহামারির জন্য বিদ্যালয়ে পরীক্ষার বদলে লটারির মাধ্যমে শিক্ষার্থীদের ভর্তি করানো হয়েছে ।
নাটোর সরকারি বালিকা উচ্চ বিদ্যালয়ের ভালো ফলাফল করে এসেছে। পিইসি, জেএসসি ও এসএসসিতে শিক্ষার্থীদের পাশের হার ১০০% এবং জেলার মধ্যে শ্রেষ্ঠ।
নাটোর সরকারি বালিকা উচ্চ বিদ্যালয়ে একাডেমিক শিক্ষার পাশাপাশি সহশিক্ষা কার্যক্রমকে বিশেষ গুরুত্বের সাথে বিবেচনা করা হয়। প্রতিবছর বার্ষিক ক্রীড়া অনুষ্ঠান। মিলাদ মাহফিল, সরস্বতী পূজা ও বার্ষিক সাংস্কৃতিক অনুষ্ঠানের আয়োজন করা হয়। শিক্ষার্থীরা গান, নাচ, কবিতা আবৃত্তি, চিত্রাঙ্কনসহ বিভিন্ন প্রতিযোগিতায় অংশগ্রহণ করে। শিক্ষকদের অনুপ্রেরণায় শিক্ষার্থীরা জাতীয় পর্যায়ের বিভিন্ন অনুষ্ঠানে অংশগ্রহণ করে সাফল্যের চিহ্ন রেখে যাচ্ছে। বিদ্যালয়ের শিক্ষার্থীরা নিজেদের প্রতিষ্ঠিত বিতর্ক ক্লাবের উদ্যোগে নিয়মিত বিতর্ক প্রতিযোগিতায় অংশ নেয় ও বিজয়ী হয়। ২০১৮ সালের সমকাল- বিএফএফ আয়োজিত বিতর্ক প্রতিযোগিতায় নাটোর সরকারি বালিকা উচ্চ বিদ্যালয় রাজশাহী বিভাগে চ্যাম্পিয়ন হয়। বিভিন্ন জাতীয় দিনগুলোতে শিক্ষার্থীরা বিদ্যালয় প্রাঙ্গণে অনুষ্ঠান আয়োজন করে থাকে। এছাড়া গাছ লাগানো, বন্যার্তদের সাহায্য প্রদান, নারীদের স্বাস্থ্য সুরক্ষা, মাদকবিরোধী বিষয়ক বিভিন্ন সেমিনার, সভার আয়োজন করা হয়। নাটোর সরকারি বালিকা উচ্চ বিদ্যালয়ের সাবেক ছাত্রী আফরা আনজুম প্রীতি ২০১৮ সালে দেশের মধ্যে শ্রেষ্ঠ শিক্ষার্থী নির্বাচিত হয়। এছাড়া বিজ্ঞান প্রজেক্ট তৈরি, কুইজ, সৃজনশীল মেধা অন্বেষণ, গার্লস গাইডসহ দেশের বিভিন্ন মাধ্যমে শিক্ষার্থীরা তাদের সাফল্য বজায় রেখেছে।
জগদিন্দ্রনাথ রায়

নাটোরের মহারাজা হিসেবে পরিচিত মহারাজা জগদিন্দ্রনাথ রায় বাহাদুর (২০ অক্টোবর ১৮৬৮ - ৫ জানুয়ারি,১৯২৬)বাংলার নাটোরের জমিদার ছিলেন। তিনি সংস্কৃত ও ইংরাজী সাহিত্যে দক্ষ ও ক্রীড়ামোদী ছিলেন। ব্রিটিশ ভারতে পুরোপুরি দেশীয় খেলোয়াড় নিয়ে নাটোর ক্রিকেট দল গঠন করেন এবং বিশেষ অবদান রাখেন।
নাটোরের মহারাজা গোবিন্দনাথ রায় রাজশাহী রাজ পরিবারের উত্তরসূরি, যিনি নিঃসন্তান অবস্থায় মারা যান এবং তার বিধবা পত্নী ব্রজসুন্দরী জগদিন্দ্রকে দত্তকপুত্ররূপে গ্রহণ করেন। ১৮৭৭ সালে মহারাজা ব্যক্তিগত খেতাব লাভ করেন। পরে তিনি কলকাতায় তার বাড়ি বানিয়ে দেন। নাটোর রাজবাড়ী , নাটোর রাজ পরিবারের পূর্বপুরুষের বাড়ি যা রাণী ভবানীর সময়ে তৈরি। বর্তমানে এটি বাংলাদেশের একটি সুরক্ষিত স্মৃতিস্তম্ভ ।
তিনি কলকাতা টাউন ক্লাব এবং বেঙ্গল জিমখানাসহ শিল্প ও ক্রীড়াগুলির পৃষ্ঠপোষক ছিলেন।  তিনি একটি মাসিক পত্রিকার সম্পাদক ছিলেন "মানসী ও মর্মবাণী" এবং সাংবাদিক হিসেবে খ্যাতি অর্জন করেন।
জগদিন্দ্রনাথ ছিলেন ক্রীড়ানুরাগী এবং ক্রিকেট খেলতে খুব ভালোবাসতেন। ১৮৯০ খ্রিস্টাব্দে তিনি 'ক্যালকাটা ক্রিকেট ক্লাব' কমিটির সক্রিয় সদস্য ছিলেন। নাটোরে তিনি নিজের ক্রিকেট দল গঠন করেছিলেন। একজন মহান জাতীয়তাবাদী ব্যক্তিত্ব হিসাবে,তিনি কেবলমাত্র ভারতীয় খেলোয়াড় নিয়ে নাটোর দল গঠন করেন। নাটোরে তিনি ক্রিকেট খেলার জন্য নাটোর স্টেডিয়ামের ব্যবস্থা ও প্রচার করেন, এমনকি কলকাতার ইডেন গার্ডেন স্টেডিয়ামকে পাল্লা দিতে কলকাতার বালিগঞ্জে ৪৫ একর জমি কিনে "নাটোর গার্ডেন" নামে এক স্টেডিয়াম গড়েছিলেন। সমকালের বিশিষ্ট ভারতীয় খেলোয়াড় মেহতা, পালওয়ানকর বালো, পালওয়ানকর শিবরাম, যশোওয়ান্ত, গনপত পালওয়ানকর, পালওয়ানকর ভিটাল, কে শেশাচারি, কে এম মিস্ত্রি, জে এস ওয়ার্ডেন, এইচ এল সেম্পারার, সারদারঞ্জন এবং তার ভাইয়েরা মুক্তিদারঞ্জন, কুলদারঞ্জন, প্রমদারঞ্জন প্রমুখেরা তার ক্রিকেট দলে যুক্ত ছিলেন। সেই সময়কার আরো এক বাঙালি ক্রিকেটার মণি দাসকে মহারাজা উৎসাহিত করেন। মহারাজা একটি মাত্র চোখে দেখতে পেতেন, তা সত্বেও তিনি একজন ভাল খেলোয়াড় ছিলেন। নিজে ব্যাট এবং ফিল্ডিং করতেন। জাতীয়তাবাদের কারণে তিনি তার দলে শ্রীশচন্দ্রের ন্যায়, বাংলার তরুণ ও দরিদ্র ক্রিকেট প্রতিভার স্থান করে দিয়েছিলেন। তার নাটোর দলের প্রতিপক্ষ ছিল বাংলার কোচবিহারের মহারাজা স্যার নৃপেন্দ্র নারায়ণ ভূপ বাহাদুরের দল। জগদিন্দ্রনাথের মৃত্যুর পর পুত্রের অনুপ্রেরণায় ক্রিকেট দল পরিচালিত হলেও এটি ১৯৪৫ খ্রিস্টাব্দ পর্যন্ত চলেছিল।
ধনী জমিদার হয়েও জগদিন্দ্রনাথ রাজনীতিতে নির্ভয়ে আত্মপ্রকাশ করে ভূমধ্যধিকারী সমাজের আদর্শস্থানীয় হন। ১৯০১ সালে কলকাতায় তিনি কংগ্রেসের অভ্যর্থনা কমিটির চেয়ারম্যান নির্বাচিত হন এবং ভারতের জাতীয় রাজনৈতিক বিষয় ও শিল্পের ওপর উল্লেখযোগ্য বক্তব্য রাখেন। ১৯১৩ সালে তিনি বঙ্গীয় আইন পরিষদের সদস্য নির্বাচিত হন।
তিনি ১৯২৫ সালে মৃত্যুবরণ করেন তার পুত্র রাজা জগন্নাথ রায় বেঁচে ছিলেন, যিনি পরে নাটোর রাজে তার পদে অধিষ্ঠিত ছিলেন।
তার নামে একটি স্কুল আছে, যা তিনি প্রতিষ্ঠা করেন, নাটোরের মহারাজা জগদিন্দ্রনাথ রায় স্কুল নামে নামকরণ করেন।
গোরা (উপন্যাস)

গোরা রবীন্দ্রনাথ ঠাকুরের একটি উপন্যাস। এটি ১৮৮০-এর দশকে ব্রিটিশ রাজত্বকালের সময়কার কলকাতার পটভূমিতে লেখা। এটি লেখার ক্রমে পঞ্চম এবং রবীন্দ্রনাথের তেরোটি উপন্যাসের মধ্যে সবচেয়ে দীর্ঘতম। এটি রাজনীতি এবং ধর্ম নিয়ে দার্শনিক বিতর্কে সমৃদ্ধ উপন্যাস। উপন্যাসে মুক্তি, সর্বজনীনতা, ভ্রাতৃত্ব, লিঙ্গ, নারীবাদ, বর্ণ, শ্রেণি, ঐতিহ্য বনাম আধুনিকতা, নগর অভিজাত বনাম গ্রামীণ কৃষক, ঔপনিবেশিক শাসন, জাতীয়তাবাদ এবং ব্রাহ্মসমাজ নিয়ে লেখা রয়েছে।উপন্যাসের প্রধান চরিত্র হিসেবে চোখে পরে - গোরা।
গোরা উপন্যাস দুই প্রেমিক জুটির দুটি সমান্তরাল প্রেমের গল্প নিয়ে গঠিত: গোরা এবং সুচরিতা, বিনয় এবং ললিতা। এতে উনিশ শতকের শেষদিকে ভারতে প্রচলিত সামাজিক ও রাজনৈতিক সমস্যার পটভূমিতে তাদের আবেগপূর্ণ ক্রমবিকাশ দেখানো হয়েছে।
উপন্যাস অবলম্বনে পরিচালক নরেশ মিত্র ১৯৩৮ সালে একই নামে একটি বাংলা চলচ্চিত্র নির্মাণ করেছিলেন। পরিচালক শুক্লা মিত্র ২০১৫ সালে একই নামে আরেকটি চলচ্চিত্র নির্মাণ করেন। ২০১২ সালে হিন্দি চ্যানেল দূরদর্শন ২৬ পর্বের একটি টেলিভিশন ধারাবাহিক সম্প্রচার করে, যার প্রযোজক ছিলেন গার্গি সেন এবং পরিচালক ছিলেন সোমনাথ সেন।
ব্লাইদের ট্রাগোপ্যান

ব্লাইদের ট্রাগোপ্যান (বৈজ্ঞানিক নাম: "Tragopan blythii") (ইংরেজি "Blyth's Tragopan" বা "Grey-bellied Tragopan") Phasianidae পরিবারের Tragopan গণের একটি পাখি।
এই পাখি শীত, চিরহরিৎ অঞ্চলে থাকতে পছন্দ করে। ভারত, চীন, ভুটান, মায়ানমার পর্যন্ত বিস্তৃত।
বৈশ্বিক অবস্থা সংকটাপন্ন এবং বাংলাদেশের অবস্থায় অনিশ্চিত ও অনুমান নির্ভর, অনিশ্চিত ও অনুমান নির্ভর।কেবলমাত্র একটি তালিকায় বাংলাদেশের পাখি বলে উল্লিখিত, তবে অপ্রমাণিত। সবচেয়ে কাছের আবাস ভারতের মিজোরাম ও মায়ানমার।
শাবনূর অভিনীত চলচ্চিত্রের তালিকা

শাবনূর একজন বাংলাদেশী চলচ্চিত্র অভিনেত্রী। প্রখ্যাত চলচ্চিত্রকার এহতেশাম পরিচালিত "চাঁদনী রাতে" সিনেমার মাধ্যমে চলচ্চিত্রে আগমন শাবনূরের। প্রথম ছবি ব্যর্থ হলেও পরে প্রয়াত নায়ক সালমান শাহের সাথে জুটি গড়ে ব্যাপক সফলতা পান। একে একে এ জুটি সুপারহিট ছবি দিতে থাকে। সালমানের অকাল মৃত্যুতে শাবনূরের ক্যারিয়ার হুমকির মুখে পড়ার পর রিয়াজ, শাকিল খান, ফেরদৌস আহমেদ ও শাকিব খান এর সাথে জুটি গড়ে বেশ কিছু ছবি উপহার দেন।
শাবনূর ২০০৫ সালে মোস্তাফিজুর রহমান মানিক পরিচালিত "দুই নয়নের আলো" ছবিতে অভিনয় করে তার ক্যারিয়ারের একমাত্র জাতীয় চলচ্চিত্র পুরস্কার লাভ করেন। তিনি তারকা জরিপে শ্রেষ্ঠ চলচ্চিত্র অভিনেত্রী বিভাগে ১০ বার মেরিল-প্রথম আলো পুরস্কার অর্জন করেন। এছাড়াও ৬ বার তিনি বাচসাস পুরস্কার লাভ করেন।
টেলি সামাদ

আবদুস সামাদ (৮ জানুয়ারি ১৯৪৫ – ৬ এপ্রিল ২০১৯) যিনি টেলি সামাদ নামেই অধিক পরিচিত ছিলেন। তিনি বাংলাদেশী চলচ্চিত্রের শক্তিশালী ও জনপ্রিয় কৌতুক অভিনেতা। তিনি টেলিভিশন ও মঞ্চ নাটকেও অভিনয় করেছিলেন। এছাড়াও তিনি গায়ক এবং সঙ্গীত পরিচালক ছিলেন।
টেলিসামাদ ১৯৪৫ সালের ৮ জানুয়ারি মুন্সীগঞ্জের (তৎকালীন বিক্রমপুর) সদর উপজেলার নয়াগাঁও গ্রামে জন্মগ্রহণ করেন। তিনি ঢাকা বিশ্ববিদ্যালয়ের চারুকলা থেকে উচ্চতর শিক্ষা গ্রহণ করেন। তার বড় ভাই চারুশিল্পী আব্দুল হাই। সাবেক রাষ্ট্রপতি অধ্যাপক ইয়াজউদ্দিন আহমেদ তার চাচা। সোহেলা সামাদ কাকলী ও দিগন্ত সামাদ নামে তার কন্যা ও পুত্র।
১৯৭৩ সালে ‘কার বউ’ চলচ্চিত্রে কৌতুকাভিনয়ের মাধ্যমে চলচ্চিত্র জগতে প্রবেশ করেন। "নয়নমনি" ও ‘পায়ে চলার পথ’-এর মত চলচ্চিত্রের মাধ্যমে দর্শকপ্রিয়তা লাভ করেন। ‘মনা পাগলা’ চলচ্চিত্রে সঙ্গীত পরিচালনার পাশাপাশি ৫০টির মত চলচ্চিত্রের গানে কণ্ঠ দেন। অভিনয়জীবনে চার দশকে ৬০০’র মত চলচ্চিত্রে অভিনয় করেন।
বাংলাদেশ টেলিভিশনের ক্যামেরাম্যান মোস্তফা মামুন তার ডাক নাম দিয়েছিলেন টেলিসামাদ। তারপর থেকে তিনি এ নামেই পরিচিত হন। ২০১৫ সালে তার অভিনীত সর্বশেষ চলচ্চিত্র জিরো ডিগ্রী মুক্তি পায়।
২০১৭ সালে যুক্তরাষ্ট্রে তার বাইপাস সার্জারি করা হয়। ২০১৮ সালের শেষ দিকে তার রক্তে লোহিত রক্তকণিকার স্বল্পতা দেখা দেয়। এছাড়াও টেলি সামাদের খাদ্য নালীতে সমস্যার পাশাপাশি বুকে সংক্রমণ, ডায়াবেটিস ছিল। টেলি সামাদ ২০১৯ সালের ৬ এপ্রিল দুপুরে অসুস্থতাজনিত কারণে ঢাকার স্কয়ার হাসপাতালে মৃত্যুবরণ করেন।
</div>
নাঈম (অভিনেতা)

নাঈম একজন বাংলাদেশী চলচ্চিত্র অভিনেতা। ১৯৯১ সালে প্রয়াত বিখ্যাত পরিচালক এহতেশাম পরিচালিত ‘চাঁদনী’ ছবির মাধ্যমে চলচ্চিত্রে পা রাখেন নাঈম। তিনি তাঁর অভিনীত প্রায় সব চলচ্চিত্রে, তার স্ত্রী শাবনাজের সাথে অভিনয় করেন।
পরিচালক এহতেশামের ‘চাঁদনী’ ছবির মাধ্যমে চলচ্চিত্রে একসঙ্গে পা রাখেন নাঈম ও শাবনাজ। এরপর তিনি ‘দিল’, ‘জিদ’, ‘অনুতপ্ত’, ‘সোনিয়া’, ‘সাক্ষাৎ’, ‘টাকার অহংকার’, ‘ফুল আর কাঁটা’, ‘চোখে চোখে’সহ অনেক ছবিতে অভিনয় করেন। নাঈম ও শাবনাজ একত্রে প্রায় ২১টির বেশি চলচ্চিত্রে অভিনয় করেছেন, তাঁদের একসঙ্গে অভিনীত শেষ ছবিটি হচ্ছে ‘ঘরে ঘরে যুদ্ধ’। নাঈম, ১৯৯৪ সালে নিজের প্রযোজনা প্রতিষ্ঠান নাঈম প্রডাকশন থেকে 'আগুন জ্বলে' প্রযোজনা করেন। নাঈম সর্বশেষ ‘মেয়েরাও মাস্তান' ছবিতে অভিনয় করেন।
নাঈম ১৯৯৪ সালের ৫ অক্টোবর অভিনেত্রী শাবনাজকে বিবাহ করেন। তাঁদের দুই মেয়ে রয়েছে।
চাঁদনী, দিল, অনুতপ্ত, জিদ, সাক্ষাত, টাকার অহংকার, লাভ, ফুল আর কাঁটা, আগুন জ্বলে, বিষের বাঁশি, চোখে চোখে, ঘরে ঘরে যুদ্ধ, সোনিয়া, লড়াই, সুখের আশায়, মেয়েরাও মাস্তান। ন্যারেটর – নীল আঁচল
পাঞ্জাব মেইল

দ্যা ১২১৩৭/১২১৩৮ পাঞ্জাব মেইল ইন্ডিয়ান রেলওয়ের সেন্ট্রাল রেলওয়ে জোন এর একটি সুপারফাস্ট এক্সপ্রেস ট্রেন।
ট্রেনটি ভারতের মুম্বাই ও ফিরোজপুর এর মধ্যে চলাচল করে থাকে। ট্রেনটি মুম্বাই সিএসটি হতে ফিরোজপুর যাওয়ার পথে ১২১৩৬ নং ট্রেন এবং ফিরোজপুর হতে পুনরায় মুম্বাই সিএসটিতে ফিরে আসতে ১২১৩৮ নং ট্রেন হিসাবে পরিচালিত হয়ে থাকে। মুম্বাই ও ফিরোজপুর এর মধ্যে দৈনিক নিয়মিত চলাচলকারী দুটি ট্রেন এর মধ্যে এটি একটি। অপর ট্রেনটি হচ্ছে ফিরোজপুর জনতা এক্সপ্রেস।
এটি ভারতের মধ্যে চলাচলকারী ট্রেন এক্সপ্রেসগুলোর মধ্য অন্যতম প্রাচীন একটি এক্সপ্রেস। এক্সপ্রেসটি ১৯১২ সাল হতে(১০৫ বছর) ভারতের অভ্যন্তরে চলাচল করে আসছে। ধারণা করা হয় এক্সপ্রেসটির আনুষ্ঠানিক যাত্রা শুরু হয় ১৯১২ সালের ১ জুন। তখন ট্রেনটি পরিচিত ছিলো পাঞ্জাব লিমিটেড হিসাবে এবং প্রাথমিকভাবে ট্রেনটি ব্রিট্রিশ কর্মকর্তা, সিভিল সার্জেন্ট এবং তাদের পরিবারবর্গকে ব্যালার্ড পিয়ার হতে পেশোয়ার এবং দিল্লি ও ভারতের উত্তর পশ্চিম সীমান্তে পরিবহন করত। এই এক্সপ্রেস ট্রেনটি অপর একটি ট্রেন দ্যা গ্রান্ড ট্রাঙ্ক এক্সপ্রেস, যা ১৯২৯ সালের ১ জানুয়ারি হতে চলাচল করে, তা হতেও পুরাতন।
১৯১৪ সালে পাঞ্জাব মেইল এর যাত্রা শুরুর স্টেশন পরিবর্তন করে ভিক্টোরিয়া টার্মিনাস এ নিয়ে যাওয়া হয় এবং পরবর্তী সময়ে ১৯৪৭ সালে ভারত বিভাগের পরে পুনরায় ভারত-পাকিস্তান সীমান্তের ফিরোজপুরে নিয়ে আসা হয়।
বর্তমানে দ্যা ১২১৩৭/১২১৩৮ পাঞ্জাব মেইল এর ১টি এসি ফার্স্ট ক্লাস কাম এসি ২ টিয়ার কোচ, ১ টি এসি ২ টিয়ার কোচ, ১ টি এসি ২ কাম এসি ৩ টিয়ার কোচ, ৫ টি এসি ৩ টিয়ার কোচ, ১০ টি স্লীপার ক্লাস কোচ, ৩ টি সাধারণ আনরিজার্ভড কোচ এবং ১ টি প্যানট্রি কার রয়েছে।
ভারতের অধিকাংশ ট্রেন সার্ভিসের ক্ষেত্রেই অবশ্য প্রয়োজনের উপর নির্ভর করে ভারতীয় রেলওয়ে ট্রেনের কোচ কম্বিনেশনের উপর যে কোনও পরিবর্তন আনতে পারে।
পাঞ্জাব মেইল অবশ্য একটি রেলওয়ে মেইল কোচও পরিবহন করে থাকে। আর এ কারণেই এক্সপ্রেসটির নামের সাথে মেইল শব্দটি যু্ক্ত হয়েছে।
পাঞ্জাব মেইল ১২১৩৭ নং ট্রেনটি ৩৪ ঘণ্টা ০০ মিনিটে ১৯৩০ কিলোমিটার(৫৬.৭৬ কিমি/ঘণ্টা) পথ অতিক্রম করে এবং পাঞ্জাব মেইল ১২১৩৮ নং ট্রেনটি ৩৩ ঘণ্টা ৫৫ মিনিটে ১৯৩০ কিলোমিটার(৫৬.৯০ কিমি/ঘণ্টা) পথ অতিক্রম করে।
ইন্ডিয়ান রেলওয়ের নিয়মানুসারে যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা), তাই এটিকে সুপারফাস্ট এক্সপ্রেস ট্রেন এর মধ্যে অন্তর্ভুক্ত করা হয়।
পূর্বে ট্রেনটিকে ৩ টি লোকোমোটিভ পরিচালনা করত। একটি ডুয়েল ট্রাকশন ডাব্লিউসিএএম ৩ ইঞ্জিন ট্রেনটিকে মুম্বাই সিএসটি হতে ইগতপুরি পর্যন্ত নিয়ে যেত। এরপর ঘাজিয়াবাদ হতে একটি ডাব্লিউএপি ৪ ইঞ্জিন ট্রেনটিকে নয়া দিল্লি পর্যন্ত নিয়ে যেত এবং শেষ পর্যন্ত একটি ডাব্লিউডিপি ৪ ইঞ্জিন ট্রেনটিকে ভগত কি কথি হতে বাকি পথ নিয়ে গিয়ে এর শেষ স্টেশন ফিরোজপুর ক্যান্টনমেন্ট এ পৌঁছাতো।
সেন্ট্রাল রেলওয়ে ২০১৫ সালের ৬ জুন এর এসি-ডিসি কনভারশন সম্পন্ন করার পর বর্তমানে ট্রেনটি মুম্বাই সিএসটি হতে একটি ডাব্লিউএপি ৪ ইঞ্জিন দ্বারা নয়া দিল্লি পর্যন্ত পরিচালিত হয় এবং একটি ডাব্লিউডিপি ৪ লোকোমোটিভ দ্বারা ভগত কি কথি হতে এর শেষ গন্তবব্যস্থল ফিরোজপুর ক্যান্টনমেন্ট পর্যন্ত পরিচালিত হয়।
হরিপদ কাপালী

হরিপদ কাপালী (১৭ সেপ্টেম্বর ১৯২২ - ৬ জুলাই ২০১৭) বাংলাদেশের একজন কৃষক যিনি হরি ধানের উদ্ভাবক। ১৯৯৬ সালে ধানের নতুন যে জাত তিনি উদ্ভাবন করেন, সেটিই পরে তার নামে হরি ধান পরিচিতি পায়।
হরিপদ কাপালী ১৯২২ সালের ১৭ সেপ্টেম্বর ঝিনাইদহের সদর উপজেলার এনায়েতপুর গ্রামে জন্মগ্রহণ করেন। তার বাবার নাম কুঞ্জু লাল কাপালী এবং মায়ের নাম সরোধনী। জন্মের পরেই তার বাবা-মা মারা যান। পরে তিনি বিভিন্ন বাড়িতে কাজ করে জীবিকা নির্বাহ করেন এবং আসাননগর গ্রামে সুনিতী বিশ্বাসকে বিয়ে করে শ্বশুর বাড়িতেই থেকে যান।
নিজের ইরি ধান ক্ষেতে একটি ব্যতিক্রমধর্মী ধান গাছ দেখে হরিপদ কাপালী সে ধানটিকে আলাদা করে রাখেন। এরপর বীজ সংগ্রহ করে ১৯৯২ সালে নিজের ক্ষেতে এ ধান আবাদ করেন তিনি। পরে এই ধানের আবাদ সারা দেশেই ছড়িয়ে পড়ে। নিজের এলাকার কৃষকরা হরিপদ কাপালীর কাছ থেকে বীজ সংগ্রহ করে ইরি ও বোরো মৌসুমে এ ধান আবাদ শুরু করে। ১৯৯৪ সালের দিকে ঝিনাইদহসহ দক্ষিণাঞ্চলের জেলাগুলোতে নাম পরিচয় বিহীন এক জাতের ধানের আবাদ ব্যাপকভাবে ছড়িয়ে পড়ে। পরবর্তীতে ১৯৯৫ সালে ধানটি নিয়ে বিভিন্ন দৈনিকে একটি বিশেষ প্রতিবেদন প্রকাশিত হয়। ১৯৯৬ সালে টেলিভিশনের সচিত্র প্রতিবেদন প্রচার হলে বিষয়টি সারা দেশে আলোচিত হয়। পোকামাকড়, ক্ষরা ও অতিবৃষ্টি সহিষ্ণু এই জাতের ধান চাষে কৃষকদের আগ্রহ দেখে ধান গবেষণা ইনস্টিটিউট পরীক্ষা নিরিক্ষা করে বিশেষ ধরনের এই জাতের ধান চাষের ওপর ছাড়পত্র দেয়। এই ধান উদ্ভাবনের জন্য হরিপদকে বাংলাদেশের বিভিন্ন কৃষি সংগঠন সম্মাননা ও পুরস্কার দেয়। নবম ও দশম শ্রেণির কৃষি শিক্ষা বইতে হরিপদ কাপালীর কথা অন্তর্ভুক্ত করা হয়। নিজের উদ্ভাবিত এ ধানের নামকরণও হরিপদ কাপালীর নামে হরি ধান করা হয়।
হরিপদ কাপালী তার ধানক্ষেতে ধানের একটি গোছাকে আলাদা করে রাখেন যার ছড়াতে ধানের সংখ্যা বেশি বেশি ছিলো এবং ধান গাছটিও পুরুষ্টু ছিলো। পরবর্তীতে তিনি ওই গোছাকে তিনি আলাদা করে লালন-পালন করলেন। পরের বছর সেই গোছার ধান দিয়ে একটুখানি জায়গায় বীজতলা আর সেই চারা লাগালেন খানিক জায়গায়। ফলনের পর দেখা গেল মোট জমির বিআর-১১ ধানের চেয়ে এ ধানের ফলন বেশি। পরেরবারও নিজের জমিতে কেবল নতুন ওই ধানের চাষই করেন তিনি। আর পেয়ে যান বিআর-১১ কিংবা স্বর্ণার চেয়ে উচ্চফলনশীল ধান। তখন বিঘাপ্রতি বিআর-১১-এর ফলন ছিলো ১৮ থেকে সর্বোচ্চ ২০ মণ। কিন্তু হরিপদ কাপালীর নতুন ধানের ফলন ছাড়িয়ে গেলো ২২ মণ এবং তুলনায় সারও কম লাগে।
হরিপদ স্থানীয় জেলা প্রশাসন, কৃষি সম্প্রসারণ অধিদপ্তর, গণস্বাস্থ্যকেন্দ্র, ঢাকা রোটারি ক্লাবসহ বিভিন্ন সংস্থা থেকে প্রায় ১৬টি পদক পেয়েছেন।
হরিপদ কাপালী ২০১৭ সালের ৬ জুলাই ঝিনাইদহের আসাননগর গ্রামে বার্ধক্যজনিত কারণে শেষ নিঃশ্বাস ত্যাগ করেন। মৃত্যুকালে তার বয়স হয়েছিলো ৯৫ বছর।
শিনসুকে নাকামুরা

তিনি নিউ জাপান প্রো-রেসলিংতে (এনজেপিডাব্লিউ) তার কাজের জন্য অধিক পরিচিত, যেখানে তিনি ৩ বারের আইডাব্লিউজিপি হেভিওয়েট চ্যাম্পিয়ন, ৫ বারের আইডাব্লিউজিপি আন্তঃমহাদেশীয় চ্যাম্পিয়ন, ১ বারের আইডাব্লিউজিপি ট্যাগ টিম চ্যাম্পিয়ন ছিলেন। একই সাথে ২০১১ জি১ ক্লাইম্যাক্স, ২০০৬ জি১ ট্যাগ লিগ এবং ২০১৪ নিউ জাপান কাপ এর মতো টুর্নামেন্টের বিজয়ী। নাকামুরা হলেন সর্বকনিষ্ঠ আইডাব্লিউজিপি হেভিওয়েট চ্যাম্পিয়ন। তিনি উক্ত চ্যাম্পিয়নশিপটি মাত্র ২৩ বছর ৯ মাস বয়সে জয়লাভ করেছেন। ২০১৫ সালে, নাকামুরা রেসলিং অবজার্ভার নিউজলেটার হল অফ ফেমে স্থান পেয়েছেন।
ডাব্লিউডাব্লিউইর প্রধান রোস্টারে স্থান পাবার পূর্বে, নাকামুরা ডাব্লিউডাব্লিউইর উন্নয়নশীল ব্রান্ড ডাব্লিউডাব্লিউই এনএক্সটিতে কুস্তি করেছেন। সেখানে তিনি ২ বার এনএক্সটি চ্যাম্পিয়নশিপ জয়লাভ করেছেন, এই কৃতিত্ব শুধুমাত্র দুইজন কুস্তিগির দেখিয়েছেন। একজন হলেন নাকামুরা এবং অন্যজন হলেন সামোয়া জো।
জি৭

জি৭ (গ্রুপ অব সেভেন) হচ্ছে জাপান, কানাডা, ফ্রান্স, জার্মানি, ইতালি, যুক্তরাজ্য এবং যুক্তরাষ্ট্র নিয়ে গঠিত একটি সংঘ। ইউরোপীয় ইউনিয়নও জি৭ এ প্রতিনিধিত্ব করে। এই সাতটি দেশ হচ্ছে আন্তর্জাতিক মুদ্রা তহবিল স্বীকৃত বিশ্বের সাতটি মূল উন্নত অর্থনীতির দেশ। এরা বৈশ্বিক সম্পদের শতকরা ৬৪ ভাগের প্রতিনিধি ($২৬৩ ট্রিলিয়ন)। ২০১৪ সালের ক্রিমিয়া সংকটে রাশিয়ার সংশ্লিষ্টতার কারণে ২০১৪ এর ২৪ মে রাশিয়াকে জি৮ থেকে বাদ দেয়া হয়। এখন তাই এই জোটটি জি-৭ নামে পরিচিত। ২০১৪ সালে রাশিয়া ক্রিমিয়া দখল করে নিয়ে সেই অঞ্চলকে রাশিয়ার অংশ হিসেবে যুক্ত করে নিলে পশ্চিমা দেশগুলো রাশিয়ার বিরুদ্ধে এককাট্টা হয়ে প্রতিবাদ জানাতে শুরু করে এবং সেই উষ্মার জের হিসেবে সেই একই বছর রাশিয়াকে জি-৮ থেকে খারিজ করে দেওয়া হলে জোট আবারও স্নায়ুযুদ্ধের সময়ের জি-৭ জোট নামে আগের পরিচিতি ফিরে পায়।
১৯৭৩-এর তেল সংকট কে কেন্দ্র করে তৎকালীন মার্কিন অর্থমন্ত্রী জর্জ পি. শুল্টজ এর নেতৃত্বে আমেরিকা , ইংল্যান্ড , ফ্রান্স ও পশ্চিম জার্মানির অর্থমন্ত্রীদের নিয়ে হোয়াইট হাউসের লাইব্রেরি রুমে একটি বৈঠক হয়। সেই লাইব্রেরি গ্রুপ কে ই আজকের জি ৭ এর প্রারম্ভ বলে মনে করা হয়।
রাশিয়ার ক্রিমিয়া অধিগ্রহণকে কেন্দ্র করে ২০১৪ সালে বিস্তর বিবাদ সৃষ্টি হয়। ফলস্বরূপ রাশিয়া এই গ্রুপ থেকে নিজেদের সরিয়ে নেয়। তাই এটি এখন ৭ দেশের একটি গ্রুপ।
মূল সদস্য দেশের বাইরেও আরো কিছু দেশের রাষ্ট্র প্রধান /সরকার প্রধানকে আমন্ত্রণ জানানো হয়েছে। ২০০৩ সালে তৎকালীন গ্রুপের প্রধান জাক শিরাক-এর আমন্ত্রণে ভারতের প্রধানমন্ত্রী অটল বিহারী বাজপেয়ী সম্মেলনে যোগ দেন।
২০০৫ সালে গ্রুপের প্রধান টনি ব্লেয়ার, ২০০৬ সালে গ্রুপের প্রধান ভ্লাদিমির পুতিন, ২০০৭ সালে গ্রুপের প্রধান আঙ্গেলা মের্কেল, ২০০৮ সালে গ্রুপের প্রধান ইয়াসুও ফুকুডা ও ২০০৯ সালে গ্রুপের প্রধান সিলভিও বেরলুসকোনি-এর আমন্ত্রণে ভারতের প্রধানমন্ত্রী মনমোহন সিং সম্মেলনে যোগ দেন।
২০১৯ সালে গ্রুপের প্রধান এমানুয়েল মাক্রোঁ-এর আমন্ত্রণে ভারতের প্রধানমন্ত্রী নরেন্দ্র মোদী সম্মেলনে যোগ দেন।
স্যামি জেইন

রামি সেবেই (জন্ম: জুলাই ১২, ১৯৮৪) হলেন একজন সিরিয়া গোত্রের কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে সামি জেইন নামে কুস্তি করেন।
ডাব্লিউডাব্লিউইর সাথে সংযুক্ত হবার পূর্বে, সেবেই এল গেনেরিকো নামে স্বাধীন সার্কিটে কুস্তি করেছেন। তিনি তখন মেক্সিকোর লিচা লিব্রের চরিত্রে কুস্তি করতেন এবং তখন তার ক্যাচফ্রেস ছিল "ওলে!"। গেনেরিকো ২০০২ হতে ২০১৩ সালে পর্যন্ত মুখোশ পড়ে কুস্তি করেছেন। ডাব্লিউডাব্লিউইর সাথে সংযুক্ত হবার আগে তিনি মুখোস পড়া পরিত্যাগ করেন।
গেনেরিকো প্রো রেসলিং গেরিলাতে (পিডাব্লিউজি) অনেক সাফল্য অর্জন করেছেন। সেখানে তিনি ১ বার পিডাব্লিউজি ওয়ার্ল্ড চ্যাম্পিয়নশিপ এবং ৫ বার পিডাব্লিউজি ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। তিনি একমাত্র কুস্তিগির হিসেবে পিডাব্লিউজি এর দুটি উদ্বোধনী টুর্নামেন্ট জতলাভ করেছেন, যেগুলো হলো: ডাইনামাইট ডুমভিরাটে ট্যাগ টিম টাইটেল টুর্নামেন্ট ২০১০ এবং ব্যাটেল অফ লস এঞ্জেলেস ২০১১। একই সাথে গেনেরিকো আরওএইচ ওয়ার্ল্ড টেলিভিশন চ্যাম্পিয়নশিপ এবং আরওএইচ ওয়ার্ল্ড ট্যাগ টিম চ্যাম্পিয়নশিপ (কেভিন স্টিনের সাথে, যিনি বর্তমানে কেভিন ওয়েন্স নামে পরিচিত) জয়লাভ করেছেন। পরবর্তীতে তিনি কেভিন ওয়েন্সের সাথে ২০১০ সালে রেসলিং অবজারভার নিউজলেটার দ্বারা স্বীকৃত "বছরের সেরা শত্রুতা" পুরস্কারটি লাভ করেন। গেনেরিকো হলেন মন্ট্রিলের ইন্টারন্যাশনাল রেসলিং সিন্ডিকেট (আইডাব্লিউএস) এর আইডাব্লিউএস ওয়ার্ল্ড হেভিওয়েট চ্যাম্পিয়নশিপ ২ বার জয়লাভ করেছেন। গেনেরিকো আন্তর্জাতিকভাবে কুস্তি করেছেন। তিনি জার্মানির ডাব্লিউএক্সডাব্লিউ ইউনিফাইড ওয়ার্ল্ড রেসলিং চ্যাম্পিয়নশিপ এবং জাপানের কেও-ডি ওপেনওয়েট চ্যাম্পিয়নশিপ জয়লাভ করেছেন।
অ্যান্ড্রু গ্রীনউড

অ্যান্ড্রু গ্রীনউড (; জন্ম: ২০ আগস্ট, ১৮৪৭ - মৃত্যু: ১২ ফেব্রুয়ারি, ১৮৮৯) ইয়র্কশায়ারের হাডার্সফিল্ড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি ও টেস্ট ক্রিকেটের ইতিহাসে প্রথম দুইটি টেস্ট খেলার গৌরব অর্জন করেন।
ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন।
তার কাকা লুক গ্রীনউড ইংরেজ ক্রিকেটার ছিলেন। তিনি শেফিল্ড ও ইয়র্কশায়ারের পক্ষে প্রথম-শ্রেণীর ক্রিকেটে অংশগ্রহণসহ একটি টেস্টে আম্পায়ারিত্ব করেন।
ছোট-খাটো গড়নের অধিকারী গ্রীনউড ব্যাটিং করতেন দুঃসাহসী ভঙ্গীমায়। এছাড়াও ডিপ অঞ্চলে ফিল্ডিং করে স্মরণীয় হয়ে রয়েছেন। পেশাদার ক্রিকেটার হিসেবে ১৮৬৯ থেকে ১৮৮০ সময়কালে ইয়র্কশায়ারের পক্ষে প্রথম-শ্রেণীর ক্রিকেটে অংশ নিয়েছেন। তবে, ১৮৭৬-৭৭ মৌসুমে জেমস লিলিহোয়াইটের নেতৃত্বাধীন ইংল্যান্ড দলের সাথে অস্ট্রেলিয়া সফর করে স্মরণীয় হয়ে আছেন। সম্মিলিত অস্ট্রেলীয় একাদশের বিপক্ষে উভয় খেলায় অংশ নেন যা পরবর্তীকালে টেস্ট ক্রিকেটের ইতিহাসে প্রথম দুই টেস্ট হিসেবে স্বীকৃতি অর্জন করে। ১৫ মার্চ, ১৮৭৭ তারিখে তার টেস্ট অভিষেক হয় অস্ট্রেলিয়ার বিপক্ষে ও সর্বশেষ টেস্টে অংশগ্রহণ করেন ৩১ মার্চ, ১৮৭৭ তারিখে একই দলের বিপক্ষে।
প্রথম টেস্টে ১ ও ৫ রান তুলেন। টেস্টটিতে অস্ট্রেলিয়া দল ৪৫ রানের ব্যবধানে ইংল্যান্ডকে পরাজিত করে। দ্বিতীয় টেস্টে ৪৯ ও ২২ রান সংগ্রহ করেন। ঐ টেস্টে জর্জ ইউলিট (৫২), গ্রীনউড ও অ্যালেন হিল (৪৯) এবং টম এমেট করেন ৪৮ রান যা খেলায় ইংল্যান্ডের সর্বমোট রানের ৮৬ শতাংশই ছিল ইয়র্কশায়ার ব্যাটসম্যান চতুষ্টয়ের। খেলায় ইংল্যান্ড ৪ উইকেটে জয়ী হয়ে ১-১ ব্যবধানে সিরিজ ড্র করতে সমর্থ হয়।
নূর আহমদ ইঞ্জিনিয়ার মেমোরিয়াল উচ্চ বিদ্যালয়

নূর আহমদ ইঞ্জিনিয়ার মেমোরিয়াল উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার নাজিরহাট পৌরসভার পূর্ব ফরহাদাবাদ এলাকায় অবস্থিত।
২০০৩ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য জনাব ডাঃ মোহাম্মদ ইবরাহীমকে সভাপতি করে ১৪ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ শাহ আলম। এছাড়া এ বিদ্যালয় আরো ৯ জন শিক্ষক-শিক্ষিকা কর্মরত আছেন।
বিদ্যালয়ের মোট জমির পরিমাণ ০.৭৮ শতক। বিদ্যালয়ের নিজস্ব অর্থায়নে মোট ৮৩৩৯ বর্গফুট আয়তনে দ্বিতল পাকা ভবন রয়েছে।
এ বিদ্যালয়ে সহ-শিক্ষা ব্যবস্থা রয়েছে। বর্তমানে দুই শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮৩%।
গুলতাজ মেমোরিয়াল স্কুল এন্ড কলেজ

গুলতাজ মেমোরিয়াল স্কুল এন্ড কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি পৌরসভায় অবস্থিত।
২০১০ সালে এটি প্রতিষ্ঠিত হয়।
এ প্রতিষ্ঠানের অধ্যক্ষ জনাব আবু আহমেদ।
প্রতিষ্ঠান ভবনটি একটি ত্রিতল ভবন।
এ প্রতিষ্ঠানে সহ-শিক্ষা ব্যবস্থা রয়েছে। উচ্চ মাধ্যমিক পর্যায়ে অধ্যয়নের সুযোগ রয়েছে এ প্রতিষ্ঠানে।
বিগত বছরের পাশের হার ৭৫%।
ফেলিসিয়া ওয়াল্টার্স

ফেলিসিয়া ওয়াল্টার্স (; জন্ম: ৬ জানুয়ারি, ১৯৯২) ফ্রিপোর্টের অ্যারিনা রোড এলাকায় জন্মগ্রহণকারী ওয়েস্ট ইন্ডিজের প্রমিলা আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। এছাড়াও ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। দলে তিনি মূলতঃ উদ্বোধনী ব্যাটার হিসেবে অংশ নেন। পাশাপাশি মাঝে-মধ্যে স্পিন বোলিং করে থাকেন তিনি।
৯ মে, ২০১৭ তারিখে স্তাফানি টেলরকে অধিনায়কত্ব করে ওয়েস্ট ইন্ডিজের ১৫- সদস্যের তালিকা প্রকাশ করা হয়। এতে তিনিও অন্যতম সদস্য মনোনীত হন। ২৬ জুন, ২০১৭ তারিখে অস্ট্রেলিয়ার বিপক্ষে তার ওডিআইয়ে অভিষেক ঘটে। ঐ খেলায় তার দল ৮ উইকেটে ও ২৯ জুনের খেলায় ভারতের বিপক্ষে ৭ উইকেটে পরাজিত হয়েছিল।
ইওর পসিবল পাস্টস

"ইওর পসিবল পাস্টস" ("ইওর ইমপসিবল পাস্টস" বেতারে প্রচারিত একক হিসবে) পিংক ফ্লয়েডের ১৯৮৩ সালের "দ্য ফাইনাল কাট" অ্যালবামের একটি গান। গানটি ব্যান্ডের "" অ্যালবামের জন্য বিবেচিত গানের মধ্যে একটি।
সঙ্গে:
১৯৯২ বাংলাদেশে সহিংসতা

১৯৯২’র বাংলাদেশ প্রোগ্রাম হল ভারতের বাবরী মসজিদ ইস্যুকে কাজে লাগিয়ে বাংলাদেশের সংখ্যালঘু হিন্দু ও অন্যান্য সম্প্রদায়ের উপর ইসলামী মনোভাব সম্পন্ন মুসলিমদের সুপরিকল্পিত ভাবে চালানো একটি ধারাবাহিক নিপীড়ন ও নির্যাতন।এই ঘটনাক্রমের সূত্রপাত ঘটেছিল ১৯৮৯ সালে এবং ১৯৯৩ সাল পর্যন্ত এর স্পষ্টতা লক্ষ্য করা যায়।তবে ১৯৯২ ও ১৯৯৩ সালের এর মাত্রা ছিল সবচেয়ে তীব্র।
১৯৯২ সালের ৭ ডিসেম্বর বাংলাদেশের জাতীয় মন্দির ঢাকেশ্বরী মন্দিরে হামলা করে মুসলিমরা।বাবরী মসজিদ ভাঙ্গার গুজবকে কেন্দ্র করে ১৯৯০ সালেও এই মন্দিরে হামলা করেছিল মুসলিমরা।এছাড়া দুর্বিত্তরা ঢাকার ভোলানাথগিরি আশ্রমেও আক্রমণ,লুটপাট ও ভাংচুর চালায়।পুরনো ঢাকার হিন্দু মালিকানাধীন স্বর্ণের দোকানগুলোতে লুটপাট করে মুসলিমরা।রায়েরবাজারের হিন্দু বাড়িঘর লুট করে আগুন ধরিয়ে দেয় তারা।
সার্ক চার জাতির ক্রিকেট টুর্নামেন্ট সমাপ্ত করা সম্ভব হয়নি।৭ ডিসেম্বর,বাংলাদেশ-এ এবং ভারতীয়-এ দলের মধ্যকার খেলা চলাকালে ঢাকা জাতীয় স্টেডিয়ামে (বর্তমান বঙ্গবন্ধু জাতীয় স্টেডিয়াম) প্রায় ৫,০০০ উন্মত্ত মুসলিম জনতা লোহার রড,বাঁশের লাঠি,ছুরি, রাম দা নিয়ে আক্রমণ করে। পুলিশ কাঁদানে গ্যাস এবং রবার বুলেট ছুড়েও পরিস্থিতি নিয়ন্ত্রণে আনতে পারেনি।ফলে ৮.১ ওভার খেলার পরেই খেলা পরিত্যক্ত ঘোষণা করা হয়।আয়োজকেরা ১০ ডিসেম্বরে পুনরায় খেলার সময়সূচী ঘোষণা করে। ১১ ডিসেম্বরে ভারতীয়-এ দল এবং পাকিস্তান- এদলের মধ্যে ফাইনাল ম্যাচ হবার কথা ছিল।কিন্তু উভয় খেলাই পরিত্যক্ত ঘোষণা করা হয়।
৮ ডিসেম্বরে কক্সবাজার জেলার কুতুবদিয়া উপজেলার হিন্দুরা আক্রান্ত হয়।১৪ টি হিন্দু মন্দির লুটপাট,অগ্নিসংযোগ ও ধ্বংসের শিকার হয়। ৫১ টি হিন্দু বাড়ি ধ্বংস করা হয় আলী আকবর ডালে ও ৩০ টি ধ্বংস করা হয় চৌফলদানিতে।
চট্টগ্রামের ফটিকছড়ি ও মীরেরসরাইয়ের প্রত্যেকটি হিন্দু অধ্যুষিত গ্রাম সম্পূর্ণরূপে পুড়িয়ে দেয়া হয়।পঞ্চাননধাম এবং তুলসীধাম সহ পাঁচটি হিন্দু মন্দির ভাংচুর ও ধ্বংস করে দেয় মুসলিমরা।চট্টগ্রামে বাচুলিয়া এবং ইলিয়াস কলোনির হিন্দু মহিলাদেরকে ধর্ষণ ও অপহরণ করে মুসলিমরা।
রামানন্দ কলেজ

রামানন্দ কলেজ হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরে অবস্থিত একটি উচ্চশিক্ষা প্রতিষ্ঠান। এটিই বিষ্ণুপুর মহকুমার সদর শহরে অবস্থিত একমাত্র সহশিক্ষামূলক ডিগ্রি কলেজ।
ঐতিহাসিকভাবে গুরুত্বপূর্ণ বিষ্ণুপুর শহরে উচ্চশিক্ষার একটি কেন্দ্র গড়ে তোলার প্রথম উদ্যোগটি নিয়েছিলেন শহরের বিশিষ্ট স্বাধীনতা সংগ্রামী ও সমাজসেবী রামনলিনী চক্রবর্তী। রামানন্দ কলেজ প্রতিষ্ঠার প্রথম পদক্ষেপটি গ্রহণ করেন কলেজের প্রতিষ্ঠাতা-অধ্যক্ষ তথা পশ্চিমবঙ্গ সরকারের প্রাক্তন মন্ত্রী রাধাগোবিন্দ রায় এবং বিষ্ণুপুর শহর ও বাঁকুড়া জেলার অন্যান্য বিশিষ্ট ব্যক্তিবর্গ। রামনলিনী চক্রবর্তী, বিষ্ণুপুরের কোলে পরিবার, অনিলকুমার ভট্টাচার্য, ফ্রেন্ড’স ইউনিয়ন ক্লাবের সদস্যবৃন্দ ও সাধারণ মানুষের দানে কলেজ প্রতিষ্ঠার তহবিল গঠিত হয়।
বিশিষ্ট সাংবাদিক, সম্পাদক ও গবেষক রামানন্দ চট্টোপাধ্যায়ের (১৮৬৫-১৯৪৩) জন্ম বাঁকুড়া জেলার পাঠকপাড়ায়। তারই নামানুসারে এই কলেজটির নামকরণ করা হয়। উল্লেখ্য, রামানন্দ চট্টোপাধ্যায় ছিলেন "মডার্ন রিভিউ" নামে একটি উচ্চশ্রেণীর অলংকৃত মাসিক ইংরেজি পত্রিকা এবং "প্রবাসী" নামে একটি বাংলা সংবাদপত্রের সম্পাদক, প্রকাশক ও মালিক। অবশ্য সারা জীবন সম্পাদনার কাজে আত্মনিয়োগ করলেও তিনি একাধিক সমাজ সংস্কারমূলক আন্দোলনের সঙ্গেও জড়িত ছিলেন।
১৯৪৫ সালে কলেজ প্রতিষ্ঠার পর থেকেই এটি স্থানীয় জনসাধারণ, এমনকি দূরবর্তী গ্রামীণ এলাকার ছাত্রছাত্রীদের মধ্যে উচ্চশিক্ষা বিস্তারে গুরুত্বপূর্ণ ভূমিকা গ্রহণ করেছিল। গ্রামীণ এলাকার ছাত্রছাত্রীরা কলেজের ছাত্রাবাসে ও বিষ্ণুপুরে ভাড়াবাড়িতে থেকে পড়াশোনা করেন। প্রতিষ্ঠার সময় কলেজটি ছিল কলকাতা বিশ্ববিদ্যালয় কর্তৃক অনুমোদিত। পরে এটি বর্ধমান বিশ্ববিদ্যালয়ের অধীনে আসে। বর্তমানে এটি বাঁকুড়া বিশ্ববিদ্যালয় কর্তৃক অনুমোদিত। রামানন্দ কলেজ ইউজিসি ইউ/এস ২এফ ও ১২বি কর্তৃক স্বীকৃত। প্রাক-স্বাধীনতা যুগের কলেজ হওয়ায় এটি বিশ্ববিদ্যালয় মঞ্জুরি কমিশন (ইউজিসি) ও বর্ধমান বিশ্ববিদ্যালয়ের পূর্ববর্তী শিক্ষাপ্রতিষ্ঠান। ২০০৭ সালে ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজকে ন্যাক খ++ গ্রেড (অর্জিত স্কোর ৮৩.১৫) প্রদান করে।
রামানন্দ কলেজের শিক্ষকেরা পশ্চিমবঙ্গ কলেজ সার্ভিস কমিশন থেকে নিযুক্ত হন।